Դուբայի շոկոլադ

**Դուբայի շոկոլադ**,  շոկոլադե սալիկ, որ լցված է կադաիֆով և պիստակով: Դուբայի շոկոլադը առաջին անգամ ստեղծվել է «Պատրաստի աղանդեր» հրուշակեղենի խանութի կողմից Դուբայում 2021 թվականին՝  «Ոչ մի կերպ չեմ կարող կտրվել դրանից»  ապրանքանիշի ներքո: Դուբայի շոկոլադը հայտնի դարձավ 2024 թվականին, երբ այն տարածվեց սոցիալական լրատվամիջոցների  կողմից։

## Նկարագրություն
Դուբայի շոկոլադը պատրաստվում է կաթնային շոկոլադից և լցվում է պիստակի քաղցր կրեմով, որը խառնվում է մարանդ կրակով տաքացրած կադաիֆի և թահինի մածուկի հետ։

Դուբայի շոկոլադը արտադրվում է հարթ շոկոլադե սալիկի տեսքով, որը կշռում է մոտ 100 գրամ (3,5 ունցիա):

## Պատմություն
«Շոկոլադե Հարթ Աղանդեր» ընկերությունը հիմնադրվել է Դուբայում 2021 թվականին բրիտանացի-եգիպտացի ձեռնարկատեր Սառա Համուդայի կողմից։   Ձեռնարկատեր Սառա Համուդանի ընկերությունը ձգտում էր ստեղծել շոկոլադե սալիկներ, որոնք համատեղում էին յուրահատուկ հյուսվածքն ու համը։   «Շոկոլադե Հարթ Աղանդեր» ընկերությունը, մրցակիցներից առանձնացնելու համար, կենտրոնացել էր շոկոլադի լցոնման վրա։  Դուբայի շոկոլադ պատրաստելու համար Սառա Համուդային ոգեշնչել է հղիության ընթացքում շոկոլադի հանդեպ կիրքը։ Դուբայի շոկոլադն ի սկզբանե վաճառվել է  «Ոչ մի կերպ չեմ կարող կտրվել դրանից»  անվան տակ և մինչ օրս այդ անվան տակ էլ վաճառվում է։

Դուբայի շոկոլադն առաջին անգամ լայն տարածում գտավ, երբ 2023 թվականի դեկտեմբերի 18-ին «Մարիավեխերա257» մականունով ազդեցիկ կինը Տիկտոկ-ում տեղադրեց մի տեսանյութ, որում նա ուտում է Շոկոլադե հարթ աղանդերի տարբեր տեսակի շոկոլադների, այդ թվում ՝  Դուբայի շոկոլադ։  Մեկ տարի անց տեսանյութը հավաքեց ավելի քան 100 միլիոն դիտում, և մի քանի այլ ազդեցիկ մարդիկ նույնպես ստեղծեցին տեսանյութեր, թե ինչպես են նրանք Դուբայի շոկոլադ ուտում։

Դուբայի շոկոլադի արտադրության բարդ մեթոդները և աճող պահանջարկը հանգեցրել են գների բարձրացման: Դա հանգեցրեց նրան, որ անհատները սկսեցին մեծ քանակությամբ Դուբայի շոկոլադ գնել խանութներից և արտադրողներից, այնուհետև այն վերավաճառել երկրորդային շուկայում՝ շատ ավելի մեծ արժեքով։ Ահազանգեր են ստացվել Դուբայի շոկոլադե սալիկներին տիրանալու նպատակով կատարված գողության մասին։

Հաղորդվել է Դուբայի շոկոլադե սալիկների մաքսանենգության դեպքերի մասին: 2024 թվականի հոկտեմբերին Ավստրիայի մաքսատունը մի քանի օրվա ընթացքում երկու անգամ ձերբակալել է մաքսանենգներին, որոնք սահմանով տեղափոխել են մոտ 2540 բար, յուրաքանչյուրը 200 գրամ (7 ունցիա) Դուբայի շոկոլադե սալիկներ՝ առանց մաքսատուրքի վճարման։ 2024 թվականի նոյեմբերին մաքսանենգ ճանապարհով՝ Վեյլ-Օն-Ռայնի մոտով, փորձել են սահմանով տեղափոխել 45 կիլոգրամ (100 ֆունտ) Դուբայի շոկոլադներ։

## Իրավական վեճեր

### Կեղծիքներ և կրկնօրինակներ
Դուբայի շոկոլադ պատրաստող տեսանյութը տարածվելլուց անմիջապես հետո մարդիկ սկսեցին ստեղծել իրենց սեփական տարբերակները: Հաճախ ազդեցիկ մարդիկ իրենց խոհանոցում պատրաստում էին  Դուբայ շոկոլադը և հաճախ հայտարարում, որ դրա գյուտարարներն են։  Կեղծիքների և ընդօրինակողների թիվն այնքան է աճել, որ օրիգինալ ապրանքանիշը հրապարակել է մի քանի ապացույցներ, որ Դուբայի շոկոլադները հասանելի են միայն Արաբական Միացյալ Էմիրություններում գտնվող շոկոլադ արտադրող  «Շոկոլադե Հարթ Աղանդեր» հայտնի ընկերությունում:

### Իրավական վեճեր
Բացի աղանդերի հարթ Դուբայի շոկոլադից, Լինդտի նման խոշոր արտադրողները սկսեցին նմանօրինակ շոկոլադներ արտադրել և վաճառել որպես Դուբայի շոկոլադ: Գերմանիայում  հարթ Դուբայի շոկոլադի ներմուծողը՝ Դուբայի շոկոլադի անալոգը,  Լինդտ, Ալդի և Լիդի արտադրողներին նամակ է ուղարկել արտադրությունը դադարեցնելու մասին, քանի որ այդ շոկոլադները Դուբայում  չեն արտադրվել։  Չնայած աշխարհագրական նշումները սկզբունքորեն ենթակա են պաշտպանության Լիսաբոնի համաձայնագրի Ժնևի ակտի համաձայն, Արաբական Միացյալ Էմիրությունները այդ համաձայնագիրը չեն ստորագրել։ Դուբայի շոկոլադի նմանօրինակ շոկոլադների վաճառքը դադարեցնելու պահանջով դիմելը հաջողությամբ չի պսակվել, քանի որ գերմանական սուպերմարկետներում նախկինի պես շատ շոկոլադներ են վաճառվում Դուբայից: 2024 թվականի դեկտեմբեր ամսվա դրությամբ դատական որոշումներ չեն կայացվել:

Փաստաբանների մեծամասնության կարծիքով՝ «Դուբայի շոկոլադ» տերմինն արդեն ընդհանուր ապրանքային նշան է Եվրոպական Միության շուկայում և  որեւէ աշխարհագրական նշում չի պարունակում։

## Հետազոտություններ և ալերգեններ
Բադեն-Վյուրթեմբերգի սպառողների պաշտպանության նախարարության կողմից անցկացված ուսումնասիրությունը ցույց է տվել, որ Դուբայի  շոկոլադի բոլոր ութ նմուշները   «թերի» են ճանաչվել,  ընդ որում հինգ նմուշները պարունակում են օտարերկրյա ճարպեր, այլ ոչ թե իրական շոկոլադ:Ուսումնասիրությունը ցույց է տվել նաև, որ նմուշները ոչ պիտանի են եղել մարդու կողմից սննդի մեջ օգտագործելու համար՝  արտադրության ընթացքում աղտոտվածության պատճառով։ Դուբայի  շոկոլադի երեք նմուշներում հայտնաբերվել են չհայտարարագրված քունջութի հետքեր: Դուբայի  շոկոլադի ստուգումը հայտնաբերել է նաև բորբոսի տոքսինների (աֆլատոքսիններ) բարձր մակարդակ։

## Ծանոթագրություններ

## Արտաքին հղումներ

*Website of Fix Dessert Chocolatier